Başlanğıc (film, 2010)
Başlanğıc (ing. Inception) — 2010-cu ildə fantastika film janrında istehsal olunan filmin ssenari müəllifi, ortaq prodüseri və rejissoru Kristofer Nolandır. Tanınmış film ulduzları sırasında olan Leonardo DiKaprio, Ken Vatanabe, Cozef Qordon-Levitt, Marion Kotiyar, Ellen Peyc, Tom Hardi, Dilep Rao, Killian Merfi, Tom Berencer və Maykl Keyn kimi aktyorlar baş rolda yer alıb. DiKaprio hədəflərini şüuraltı öyrənmək üçün korporativ casusluqdan istifadə edən oğru Dom Cobb rolunu ifa edir. Ona qeyri-mümkün hesab etdiyi bir işi həyata keçirmək qarşılığında keçmiş həyatını qazanmaq şansı təklif olunur: başlanğıc olaraq bir hədəfin şüuraltına başqa birinin ideyası olaraq implantasiyası. Yuxusuzluq filminin bitməsindən qısa müddət sonra, Nolan qorxulu film kimi təsvir olunan yuxu oğruları haqqında yazdığı 80 səhifəlik ideyasını Warner Bros-a təqdim edir. Onun daha çox təcrübəyə malik olmaq üçün iri-miqyaslı filmin istehsalına ehtiyac duyduğu hiss olunurdu. Layihədən uzaqlaşaraq Batman Begins kimi filmlərin istehsalıyla məşğul olur. O altı ay ssenari üzərində çalışdıqdan sonra Warner Bros 2009-cu ilin fevralında ssenarini alır. Inception filminin çəkilişi 19 iyun 2009-cu il tarixində Tokyoda başlayır, noyabrın 22-sində Kanadada başa çatır. Filmin çəkilişi dörd ölkə və altı qitədə baş tutur. $160 milyonluq rəsmi büdcə Warner Bros və Legendary Pictures arasında bölüşdürülmüş bir qiymətdir.